Կիրակի 8 յուլիս 2018-ի կէսօրին Ֆրանչիսկոս Սրբազան Քահանայապետը իր գրասենեակի պատուհանէն արտասանեց Հրեշտակ Տեառն Մարեմեան աղօթքը, որուն աւարտին շնորհակալութեան յատուկ խօսք մը ուղղեց երէկ՝ Պարի քաղաքի մէջ ապրուած Միջին Արեւելքի խաղաղութեան նուիրուած աղօթքի ու խորհրդածութեան յատուկ օրուան առթիւ, Միջին Արեւելիքի Եկեղեցիներու Պատրիարքներուն ու անոնց ներկայացուցիչներուն, անոնց մասնակցութեան համար։ «Գոհութիւն կը մատուցեմ Աստուծոյ այս հանդիպումին համար որ եղաւ խօսուն նշան մը՝ քրիստոնեաներու միութեան, որուն ոգեւորութեամբ մասնակցեցաւ նաեւ Աստուծոյ Ժողովուրդը» ըսաւ Սրբազան Քահանայապետը, անգամ մը եւս շնորհակալութիւն յայտնելով «հովուապետ եղբայրներուն» ու անոնց ներկայացուցիչներուն։